
REPUBLIKA HRVATSKA
ISTARSKA ŽUPANIJA
OPĆINA FAŽANA-FASANA
Općinsko vijeće
Klasa: 024-02/26-01/0008
Urbroj: 2168-08-03/01-26-
Fažana, 29. lipnja 2026. godine


ZAPISNIK
sa 11. radne sjednice Općinskog vijeća Općine Fažana
održane dana 29. lipnja 2026. godine s početkom u 19,00 sati

Prisutni: Timotej Pejin, Sandra Piljan Lorencin, Divna Mužić, Dragana Sabadoš, Romina Resanović, Edi Radin, Robert Flegar, , Patrik Černac, Katja Kovčalija, Dean Benazić, Azra Adrović, Maja Tadić-Ramić, Marin Ristić
Odsutni: 
Ostali: Općinski načelnik Radomir Korać,Dimitrije Švabić – pročelnik Jedinstvenog upravnog odjela, Stanko Krneta – direktor Komunalac Fažana d.o.o., građani
Zapisničar: Dimitrije Švabić
Tonski zapis čini sastavni dio zapisnika.
Početak : 19.00 sati
Predsjednik općinskog vijeća Općine Fažana  (u daljnjem tekstu: Predsjednik) je pozdravio sve prisutne, utvrdio je prisustvo 13 vijećnika, te je konstatirao da ovo tijelo može donositi pravovaljane odluke.
Predsjednik prije prelaska na utvrđivanje dnevnog reda daje obrazloženje da je ovu redovnu 11. sjednicu Općinskog vijeća sazvao temeljem članka 59. i 60. Poslovnika o radu Općinskog vijeća općine Fažana.
[bookmark: _Hlk231288876] Predsjednik vijeća prelazi na utvrđivanje dnevnog reda te konstatira da nije primio niti jedan prijedlog za izmjenu ili dopunu dnevnog reda te predlaže dnevni red na usvajanje kako slijedi:


1. [bookmark: _Hlk231288863]Prijedlog Zaključka o davanju suglasnosti na zaključenje Ugovora o zakupu

I utvrđuje  da je sa 13 glasova ZA jednoglasno usvojen predloženi dnevni red .



1. Prijedlog Zaključka o davanju suglasnosti na zaključenje Ugovora o zakupu


Predsjednik utvrđuje da je zaprimio amandman općinskog načelnika na akt, a kako je isti i predlagatelj akta o njemu se neće posebno glasovati već postaje sastavni dio predloženog akta o čemu će se na kraju ove točke i glasovati.
Predsjednik poziva općinskog načelnika kao predlagatelja akta da obrazloži akt i amandman što on detaljno i čini. Nadalje, Predsjednik obavještava vijećnike da su dostavljena 2 amandmana Kluba vijećnika IDS-a (koji su svi Vijećnici zaprimili mailom), ali van vremena predviđenog za dostavu amandmana te isti ne može biti uvršten u redovnu proceduru, ali zahvaljuje na inicijativi. Kroz raspravu biti će omogućeno obrazloženje, ali ne kao amandman. 
 
Predsjednik otvara raspravu te daje riječ vijećniku Deanu Benaziću koji ukratko pojašnjava  razloge o njihovim prijedlozima koji idu u cilju zaštititi besplatna parkirna mjesta  za stanovnike stare Fažane i njihovih gostiju. Da se na pomorskom dobru uvede red u već postojeći promet vozila bez naplate i slobodan pješački pristup moru te da se financijama pristupa odgovorno, da se unaprijed zna procjenu troškova uređenja parcela predloženim aktom te iz kojih sredstava se to pokriva. Neovisno o dostavljenim amandmanima van vremena vijećnik Benazić bi želio da se o njima očituje.
Općinski načelnik pojašnjava da isto nije potrebno jer se amandmani ne odnose na današnji tekst zaključka koji je izmijenjen njegovim amandmanom. Vijećnik Benazić predlaže otvaranje pomorskog dobra kao mogućnost parkiranja. Općinski načelnik replicira da isto nije mogućnost. 
Vijećnica Resanović također replicira da to nije moguće. Predsjednik upozorava na pravila raspravljanja i daje riječ vijećnici Resanović. U raspravi i nadalje sudjeluje vijećnik Benazić.
 
Vijećnica Kovčalija javlja se za riječ te govori o potrebi zaštite parkirnih mjesta za stanare stare Fažane te se ne slaže sa predloženim amandmanom IDS-a o postavljanju rampe na cesti 

 Predsjednik daje riječ vijećnici Piljan Lorencin koja replicira da se ne može zatvarati cesta kojom se prilazi čestici u vlasništvu RH. 

Predsjednik daje riječ vijećnici Sabadoš koja govori o stanju prometne opasnosti na bivšem parkiralištu „Badel“. Vijećnice Kovčalija i Resanović repliciraju.

Općinski načelnik pojašnjava proceduralne okolnosti prije spora o privatnoj naplati parkinga. 

Vijećniku Benaziću pridružuje se vijećnica Kovčalija u prijedlogu da se zadrži dio pomorskog dobra za besplatno parkiranje te konstatira da je predloženi ugovor nepovoljan za općinu Fažana jer je određeni prostor za vozila zakupodavca koje općina mora urediti, a u isto vrijeme nije omogućeno slično za stanovnike stare Fažane. 
 Na pitanje općinskog načelnika o zaprimljenim rješenjima o zabrani parkiranja na sadašnjem parkiralištu „Badel,“ pročelnik Švabić odgovara o sadržaju odluka lučke kapetanije.

Vijećnik Benazić traži obrazloženje o cijeni zakupa. Odgovara vijećnica Resanović i izlaže detaljne podatke o troškovima i izračunatoj projiciranoj zaradi odnosno gubicima.

Vijećnica Kovčalija postavlja pitanje o razlici u visini zakupnine i drugim ugovornim odredbama. Pročelnik Švabić odgovara na postavljena pitanja.

Vijećnica Tadić Ramić  postavlja pitanje o kažnjavanju za parkiranje  na pomorskom dobru. Općinski načelnik odgovara na to pitanje , a i o mogućnostima zatvaranja ceste. 

Vijećnik Flegar  prigovara o površini koja će se utvrditi za zakupodavce. Na postavljeno pitanje odgovara općinski načelnik. 
Vijećnici Černac i Sabadoš raspravljaju o naplati parkinga.

Vijećnik Benaziću  postavlja pitanje o utvrđivanju granice pomorskog dobra. Općinski načelnik odgovara. Postavlja pitanje o naplati na planiranim česticama za sezonska  parkiranja i uvrštenosti u odluku. Vijećnica Resanović replicira. 

Vijećnik Benazić pita nadalje o cijenama košnje i uređenja zemljišta na što vijećnica Resanović replicira da je na to već odgovoreno. U odgovor se uključuje i  općinski načelnik.
 
Vijećnica Kovčalija postavlja dodatna pitanja o cijenama zakupa na koja odgovara općinski načelnik.

Vijećnica Resanović izjašnjava se o razlozima ovakve rasprave.

Pročelnik Švabić daje dodatnu napomenu o amandmanima općinskog načelnika.

Predsjednik poziva direktora Komunalac d.o.o.,  Stanka Krnetu da se uključi u raspravu koji pojašnjava izlaganje o projiciranoj zaradi na eventualnim zakupima dvije čestice za sezonska parkirališta te pojašnjava da bi se na njima moglo parkirati 570-600 vozila.

Predsjednik još jedanput  daje riječ vijećniku Benaziću koji iznosi svoju završnu riječ te navodi da će vijećnici IDS—a podržati predloženi zaključak.

Obzirom se nitko više nije javio za riječ Predsjednik zaključuje raspravu i daje na glasovanjeZaključak o davanju suglasanosti na zaključenje ugovora o zakupu i utvrđuje da je vijeće sa  12 glasova ZA , bez glasa PROTIV  i 1 glas suzdržan (vijećnica Kovčalija) osvojilo predloženi Zaključak o davanju suglasanosti na zaključenje ugovora o zakupu.

Predsjednik zaključuje 11. sjednicu Općinskog vijeća općine Fažana .
Dovršeno u 20:08 sati



Zapisničar:
Dimitirje Švabić             					             PREDSJEDNIK 
Općinskog vijeća Općine Fažana
                         						                Timotej Pejin

